**Forslag til nytt partiprogram**

Risør Arbeiderparti fremmer følgende forslag:

**Produksjon og lager for smittevernsutstyr**

Koronapandemien har synliggjort store mangler i smittevernberedskapen i Norge.

Samfunnet har store utfordringer med en struktur for- og har manglende planer i forbindelse med lager og produksjon av materiell idet en pandemi eller annen smittesituasjon utløses. Koronapandemien har vist med all tydelighet forskjellsnorge på den måten at ressursterke personer og miljøer har fått skaffet tilveie smittevernsutstyr til eget bruk mens store deler av befolkningen ikke har fått den samme tilgangen.

Videre viste pandemien at smittevernsutstyr til bruk i kommunalt helsearbeid var en mangelvare i mange uker etter at pandemien var et faktum. Hvor mange smittetilfeller og dødsfall som kunne vært unngått er uvisst men tallet er trolig stort.

**Forslag:**Det etableres regionale smittevernsproduksjons- samt lagre lokalisert rundt om i landet.
Risør Arbeiderparti vil konkret foreslå arealer i Risør til produksjons- og lagerlokale for sør/ øst Norge. E18 går igjennom kommunen og Risør ligger i så måte midt mellom Oslo og Kristiansand.